A vértakarékos betegellátás bevezetésének szükségessége és lehetőségei, valamint a pandémia hatása a regionális vérellátás helyzetére
Authors: Horváth Kitti Katalin , Lázár Mária , Fődi Éva , Baróti-Tóth Klára , Marton Imelda 
Published: April 2023

Összefoglaló. A vértakarékos betegellátás programját már a fejlett
világ számos országában bevezették, és valamennyi alkalmazó ország pozitív
eredményeket tudott bemutatni a betegbiztonság javulása és a klinikai
vérfelhasználás mérséklődése területén. A program evidenciákon alapuló
ajánlásokat tesz, amelyek hozadéka nem csupán a vérfelhasználás optimalizálása,
hanem a betegbiztonságot jelző mutatók, úgymint a kórházi morbiditás és
mortalitás csökkenése, valamint közvetett módon a kórházi ápolási idő és a
kórházi költségek mérséklődése is. A program három pillére az anémia, a
vérvesztés és a transzfúzió kockázati triászát célozza meg, ezek módosításának
lehetőségeire helyezi a hangsúlyt.
Mivel a pandémia és a járványügyi intézkedések a vérellátást és a
vérfelhasználást is jelentősen érintették, a dolgozat adatgyűjtési és elemzési
célja a Szegedi Tudományegyetem Klinikai Központja vérfelhasználási mutatóinak
bemutatása és annak megbecslése, hogy a program bevezetése milyen pozitív
változásokat eredményezhetne a vérgazdálkodásban.
A donációk és a vérfelhasználás közötti egyensúly fenntartása rendkívül nehéz
feladat egészségügyi krízishelyzettől függetlenül is, mivel a hazai vérellátás
minimális tartalékkal rendelkezik. A pandémia miatti korlátozó intézkedések a
vérkészlet megfelelő szintű folyamatos biztosításában nagy nehézséget okoztak,
és annak ellenére, hogy a vérkészítményigény az elektív ellátások halasztása
miatt csökkent, a korábbi minimális vérgazdálkodási tartalék kritikus mértékűre
szűkült.
A program elveinek és eszközeinek klinikai gyakorlatba történő bevezetése kedvező
változásokat hozhatna mind a klinikai vérfelhasználásban, mind a betegbiztonság
javításában, és biztosíthatja a hazai vérellátás tartós egyensúlyát. A
vértakarékos betegellátási program alkalmazásának szükségessége a pandémia alatt
még sürgetőbbé és hangsúlyosabbá vált, melyet mind az országos, mind pedig a
regionális vérgazdálkodási adatok alátámasztanak.
Summary. The Patient Blood Management program has already been
introduced in many countries in the developed world and all user countries have
been able to show positive results in improving patient safety and reducing
clinical blood use. The program makes evidence-based recommendations that result
not only in optimizing blood use but also in reducing patient safety indicators
such as hospital morbidity and mortality and, indirectly, reducing hospital care
time and hospital costs. The three pillars of the program target the risk triad
of anemia, blood loss, and transfusion, with an emphasis on opportunities to
modify them.
As the pandemic and epidemiological measures also significantly affected blood
banking and blood use, the aim of the review data collection and analysis is to
present the blood use indicators of the Clinical Center of the University of
Szeged and to estimate the positive changes in blood management.
Maintaining a balance between donations and blood use is an extremely difficult
task regardless of the health crisis, as the national blood supply has minimal
reserves. Restrictive measures due to the pandemic have made it very difficult
to ensure an adequate level of blood supply at all times, and despite the
decline in demand for blood products due to the postponement of elective care,
the previous minimum blood supply reserve has been reduced to a critical
level.
Implementing the principles and tools of the program into clinical practice could
bring about positive changes in both clinical blood use and patient safety, and
ensure a lasting balance in the domestic blood supply. The need for a patient
blood management program became even more urgent and emphasized during the
pandemic, supported by both national and regional blood management data.